# Maria Isbert

Maria Isbert (Madrid, 21 d'abril de 1917 - Villarrobledo, Albacete, 25 d'abril de 2011) va ser una actriu espanyola, filla del també actor Pepe Isbert, que la va introduir al món del cinema. Va rodar més de 250 pel·lícules, normalment amb un rol de personatge secundari i amb papers còmics. Durant la seva carrera va rebre diversos premis com la Medalla de Plata de les Belles Arts (1987) o l'Acadèmica d'Honor de l'Acadèmia de les Arts Cinematogràfiques d'Espanya (2008).

## Biografia

Des de petita va tenir vocació per la interpretació, possiblement molt influenciada per la feina del seu pare, que va ser l'actor Pepe Isbert. Va estudiar en un prestigiós col·legi alemany, on va aprendre diversos idiomes, i, encara que el seu pare s'hi oposava i volia que Maria ingressés en el Cos de Duanes, ella no va renunciar al seu propòsit de ser actriu. De fet, als 8 anys ja havia pujat als escenaris representant un petit paper en l'obra "Nuestra Natacha", on treballava el seu pare, i va seguir interpretant alguns papers en diverses obres que es representaven en la companyia que pertanyia a la seva família.
Tot i treballar més tard en altres mitjans, l'actriu va romandre en els escenaris fins a mitjans de la dècada dels 80, encara que en casar-se el va abandonar durant uns anys per tenir cura de la seva família, cosa que no va fer amb el cinema, i va tornar l'any 1968 arran de la mort del seu espòs. Va representar un gran nombre d'obres, com Milagro de Londres, Lo mío es de nacimiento, El cianuro solo o con leche, Eugenia de Montijo, Bajo el mismo techo, Del dicho al hecho o Las siemprevivas se marchitan en otoño. L'última obra en què va participar va ser Patatús, l'any 1986. L'any 1944 Maria debuta a la pantalla gran, i ho fa de la mà del director Juan de Orduña, en la pel·lícula La vida comença a mitjanit, a la qual va seguir Ella, ell i els seus milions, del mateix director.
A partir d'aquí, l'actriu va protagonitzar un gran nombre de pel·lícules, moltes d'elles dels títols més coneguts del cinema espanyol i amb alguns dels millors directors de l'època, com Luis Buñuel, amb el qual va treballar en Viridiana o Luis García Berlanga a El verdugo. De la seva filmografia, molt extensa, podem citar interessants títols, com Recluta con niño, El indulto, Cómo está el servicio, Una chica casi decente, Tormento, Onofre, La guerra de papá, Tiempo de silencio, El bosque animado, Amanece, que no es poco, La duquesa roja, La ciutat dels prodigis, El florido pensil o Cuando España se desnudó.
Pel que fa a la televisió, va començar a treballar-hi començada la dècada dels 60, deixant notables interpretacions, la major part de les quals de caràcter còmic. Va participar en un gran nombre d'obres teatrals de les que es televisaven dins de programes com Cuentos y leyendas, Pequeño estudio, Hora once, Estudio 1 i similars. També va col·laborar en un gran nombre de sèries espanyoles de les més populars, com Anillos de oro, Brigada Central, Los ladrones van a la oficina, ¡Ay, Señor, Señor!, Manos a la obra, Hospital Central, 7 vidas, El comisario i diverses altres.
L'actriu, al llarg de la seva carrera, ha obtingut un gran nombre de premis i reconeixements, entre els quals destaquem el Premi concedit pel Cercle d'Escriptors Cinematogràfics, pel seu paper a Un hombre de negocios, la Medalla de Plata de les Belles Arts, així com el Premi Fotogramas de Plata i el Premi de la Unió d'Actors, tots dos a la seva carrera. L'actriu va tenir set fills, dels quals tres formen part del món del teatre, José S. Isbert, que és dramaturg i escriptor, i Tony i Carlos Ysbert, tots dos actors. María Isbert va morir el dia 25 d'abril de l'any 2011 a la localitat de Villarrobledo, a la província d'Albacete.

## Filmografia
### Cinema

| 1944: La vida empieza a medianoche 1944: Ella, él y sus millones 1945: El camino de Babel 1945: Un hombre de negocios 1946: Los habitantes de la casa deshabitada 1946: La mantilla de Beatriz 1947: La Lola se va a los puertos 1947: La princesa de los Ursinos 1947: Dos cuentos para dos 1948: Botón de ancla 1948: La fiesta sigue 1949: Currito de la Cruz 1949: Una mujer cualquiera 1950: El señor Esteve 1950: Tres ladrones en la casa 1951: La trinca del aire 1952: Pluma al viento 1952: Sor intrépida 1953: Como la tierra 1954: El rey de la carretera 1955: Recluta con niño 1956: Viaje de novios 1956: El rey de la carretera 1956: Los ladrones somos gente honrada 1957: Un abrigo a cuadros 1957: Un fantasma llamado Amor 1957: Los ángeles del volante 1958: El puente de la paz 1958: Villa Alegre 1958: El aprendiz de malo 1959: El gafe 1959: El secreto de papá 1959: La casa de la Troya 1960: Un rayo de luz 1960: El cochecito 1960: Mi calle 1961: Viridiana 1961: Despedida de soltero 1961: Don José, Pepe y Pepito 1961: El indulto 1962: La reina del Chantecler 1962: La gran familia 1963: El verdugo 1963: Un demonio con ángel 1963: El camino 1963: Escala en hi-fi 1964: Búsqueme a esa chica 1965: Mi canción es para ti 1965: Más bonita que ninguna 1965: La familia y uno más 1966: El arte de no casarse 1966: Acompáñame 1966: Un beso en el puerto 1966: La mujer perdida 1967: El hombre que mató a Billy el Niño 1967: Lo que cuesta vivir 1967: Encrucijada para una monja 1968: Cómo está el servicio 1968: Operación Mata Hari 1968: Escuela de enfermeras 1969: Soltera y madre en la vida 1969: Un adulterio decente 1969: Cuatro noches de boda 1969: Mi marido y sus complejos 1969: Un, dos, tres, al escondite inglés 1969: Amor a todo gas 1969: Los hombres las prefieren viudas 1970: La tonta del bote 1970: No desearás al vecino del quinto 1970: Con ella llegó el amor 1970: Coqueluche | 1970: La orilla 1971: Simón, contamos contigo 1971: Hay que educar a papá 1971: La casa de los Martínez 1971: El apartamento de la tentación 1971: Una chica casi decente 1972: Soltero y padre en la vida 1972: Corazón solitario 1972: Venta por pisos 1973: La curiosa 1973: Un casto varón español 1974: Tormento 1974: El blanco, el amarillo y el negro 1974: Onofre 1975: El adúltero 1975: La gorra 1976: Esclava te doy 1976: Nosotras que fuimos felices 1977: La dudosa virilidad de Cristóbal 1977: ¡Vaya par de gemelos! 1977: Réquiem por un empleado 1977: Las marginadas 1977: La guerra de papá 1980: El Erótico enmascarado 1980: Los fieles sirvientes 1980: El ligero mágico 1980: La pátria del Rata 1981: Los chulos 1981: Préstame a tu mujer 1981: El primer divorcio 1981: Carlota: Amor es... veneno/Carlota 1982: Onofre el Virgo 1982: Cristóbal Colón, de oficio... descubridor 1983: Los caraduros 1983: Los nuevos curanderos 1983: Una pequeña movida 1984: Todo va mal 1985: El donante 1985: A la pálida luz de la luna 1986: Los presuntos 1986: Capullito de alhelí 1986: Cara de acelga 1986: Tiempo de silencio 1987: El pecador impecable 1987: El bosque animado 1987: Policía 1988: Amanece, que no es poco 1989: Pareja enloquecida busca madre de alquiler 1989: El pañuelo de mármol 1992: Yo me bajo en la próxima ¿y usted? 1993: Celia/El mundo de Celia 1995: ¡Qué noche tan movida! 1996: Los porretas 1996: La duquesa roja 1996: Los porretas 1998: Pecata minuta 1998: Atilano, presidente 1998: Cásate conmigo Maribel 1999: La mujer más fea del mundo 1999: La ciutat dels prodigis 1999: Jara 2000: Y decirte alguna estupidez, por ejemplo, te quiero 2000: A propósito de Buñuel 2002: El florido pensil 2002: Primer y último amor 2002: La gran aventura de Mortadel·lo i Filemó 2005: R2 y el caso del cadáver sin cabeza 2005: Semen, una historia de amor 2005: Envejece conmigo 2005: Cuando España se desnudó 2005: 50 y más |

### Televisió

| (1963-1964) Escuela de maridos (1969) Cuentos y leyendas (1969-1970)Pequeño estudio (1971) Del dicho al hecho (1971, 1980, 1981) Teatro breve (1971-1972) Hora once (1971) Las doce caras de Eva (1972, 1978, 1980) Estudio 1 (1973) Animales racionales (1974) Noche de teatro (1974) Novela (1976) La hora de... (1976) Música y estrellas (1977) Los libros (1981) Teatro estudio (1983) Anillos de oro (1985) Como Pedro por su casa (1985) La comedia musical española (1986) Escalera interior, escalera exterior | (1989) Primera función (1989) Pero ¿esto qué es? (1990) Brigada central (1993) Celia (1993) Los ladrones van a la oficina (1994-1995)¡Ay, Señor, Señor! (1995) Hermanos de leche (1995) Por fin solos (1998) Ni contigo ni sin ti (2000) Manos a la obra (2000) Raquel busca su sitio (2001) Robles, investigador (2002) La verdad de laura (2002) Hospital Central (2003) 7 vidas (2004) El comisario (2004) ¿Se puede? (2004) Manolito Gafotas (2006) Con dos tacones |

## Premis

| Any | Premi | Categoria | Títol | Resultat |
| 1946 | Cercle d'Escriptors Cinematogràfics, Espanya | Millor actriu secundària | Un hombre de negocios | Guanyadora |
| 2002 | Cercle d'Escriptors Cinematogràfics, Espanya | Premi a la seva trajectòria | | Guanyadora |
| 2003 | Fotogramas de Plata | Premi especial | | Guanyadora |
| 2003 | Premi Unio d'actors, Espanya | Premi a la seva trajectòria | | Guanyadora |

## Referències

* ↑ «María Vicenta Ysbert Soriano | Real Academia de la Historia». [Consulta: 27 novembre 2021].
* ↑ «Mor l'actriu Maria Isbert als 94 anys». diari Ara, 25-04-2011.
* ↑ «Biografía de Maria Isbert» (en castellà). biografias. [Consulta: 15 febrer 2014].
* ↑ «María Isbert-Awards» (en anglès). imdb. [Consulta: 15 febrer 2014].